**Változó állandó 50**

**Ale Ildikó** képzőművész kiállítása

SZTE Rektori Hivatal, Átrium (Szeged, Dugonics tér 13.)

Megnyitó időpontja: 2017. október 25. szerda 17.00

A tárlat megtekinthető november 10-ig, munkanapokon 8.00-20.00 óráig

A tárlatot megnyitja:

**dott. Marco Deluchi**

művészettörténész

lektor

SZTE BTK Olasz Nyelvi és Irodalmi Tanszék

Közreműködik: **Gárdián Gábor** gordonkaművész

 Ale Ildikó *Változó állandó 50* című tárlatával jelentkezik a barátok, kollégák, tanítványok, érdeklődők előtt. A számvetésre ösztönző időpont alkalmat nyújt arra, hogy az utóbbi 20 év alkotásait, eredményeit és tanúságait egybevetve új utakat és ihlető forrásokat keresve-találva folytatódjon az alkotói pálya.

 A kiállítás anyaga egy szubjektív válogatás, jelentős része az utóbbi két év legfrissebb sorozataiból kerül a festészet kedvelői elé. Ale Ildikó 2003-óta tagja a Magyar Alkotóművészek Országos Egyesülete képzőművész tagozatának. Számos országos és nemzetközi csoportos tárlat résztvevője volt Japánban, Németországban, Franciaországban és Lengyelországban, Szlovákiában. Művei megtalálhatók többek között a Kecskeméti Katona József Múzeum Képzőművészeti Gyűjteményében, a szentendrei ArtUnió Galéria Gyűjteményében, gyűjtőknél és magánszemélyeknél.

A művészek és a közönség közötti kommunikáció létrehívását pályakezdése óta fontosnak tartja, ezért alkotói minőségén túl interaktív képzőművészeti projektek megvalósításával érzékenyíti játszótársait a művészetek szeretetére.

 [www.aleatelier.hu](http://www.aleatelier.hu)